הנבחרות יוגרלו לשמונה בתים בני ארבע נבחרות כל אחד, כך שבכל בית לא יהיו שתי נבחרות מאותו דרג. שתי נבחרות מאותה קונפדרציה לא יוגרלו לאותו בית, למעט נבחרות אופ"א, ממנה יהיו לפחות נבחרת אחת ולא יותר משתיים בכל בית. עיקרון זה יחול גם על שלושת הנבחרות הבלתי ידועות בשעת ההגרלה. ההגרלה תתחיל בדרג 1 ותסתיים בדרג 4, כאשר כל נבחרת שתעלה בגורל תוגרל לבית הראשון הזמין באופן אלפאביתי. לאחר מכן יוגרלו מיקומי הקבוצות בתוך הבית, כאשר הקבוצה מדרג 1 תוגרל אוטומטית לראשונה בביתה. , המארחת, תוגרל אוטומטית לבית א'. הנבחרות שיסיימו את שלב הבתים במקומות הראשון והשני, יעפילו לשמינית הגמר.
הנבחרות.
הנבחרות שהעפילו למונדיאל דורגו לפי הדירוג העולמי של פיפ"א וחולקו לארבעה דרגים. להלן הנבחרות המדורגות (בסוגריים: דירוג פיפ"א ב-31 במרץ 2022):
שוברי שוויון.
דירוג הנבחרות בתוך הבתים ייקבע לפי שוברי השוויון הבאים:
שיווק.
סמל.
הסמל הרשמי נחשף ב-3 בספטמבר 2019 במהלך אירוע שהתקיים בבורג' קטר. הוא נועד לסמל את גביע המונדיאל, סמל האינסוף, ואת הספרה 8, המרמזת אל שמונת האצטדיונים המארחים. הסמל גם דימויים של צעיפים, המרמזים על המונדיאל החורפי הראשון, ומכיל גלים המדמים דיונות מדבריות.
קמע.
הקמע הרשמי של הטורניר נחשף ב-1 באפריל 2022, במהלך הגרלת שלב הבתים. שמו הוא לה'איב (La’eeb), שמשמעותו בערבית היא "שחקן מוכשר מאוד". באתר הרשמי של פיפ"א נכתב: "לה'איב יהיה ידוע ברוח הנעורים שלו, מפיץ שמחה וביטחון בכל מקום אליו ילך".
כדור.
כדור המשחק הרשמי, "אל-ריחלה", נחשף ב-30 במרץ 2022. הוא יוצר על ידי אדידס בעיקר בהשראת התרבות, הארכיטקטורה, הנוף והדגל של קטר. משמעות שמו בערבית היא "המסע" (الرحلة). הכדור עוצב עם קיימות בראש סדר העדיפויות, ואל-ריהלה הוא כדור המונדיאל הראשון שנוצר באמצעות דיו ודבקים ועל בסיס מים בלבד.
במקביל, הוכנסו גם שיפורים בליבת הכדור, טכנולוגיות דחיסת אוויר שתשפר את מגע הכדור עם הרגל ומשטח הדשא, ובמעטפת הכדור, ויצירת סינרגיה בין החלק החיצוני לכדור עצמו.
שיר רשמי.
השיר הרשמי של הטורניר הוא "Hayya Hayya (Better Together)", המבוצע בידי טרינידד קרדונה , דווידו ועאישה. השיר שוחרר ב-1 באפריל 2022 לצד קליפ וידאו רשמי. שיר זה הוא חלק מרצועת שמע רחבה יותר שעתידה להתפרסם בהמשך.
זכויות שידור.
ב-2012 חתמה פיפ"א על הסכם עם איגוד השידור האירופי (EBU) עבור המונדיאלים ב־2018 וב־2022. ההסכם מכסה 37 מדינות באירופה, כולל ישראל. ב-2014 זכו ITV וה־BBC בזכויות השידור בבריטניה. זכויות השידור בגרמניה נמכרו ל־ZDF, ARD ודויטשה טלקום בהסכם שנחתם ב־2014. פוקס וטלמונדו השיגו את זכויות השידור בארצות הברית בעסקה המוערכת ב־1.2 מיליארד דולר. בינואר 2022 פרסמה פיפ"א את רישיונות השידור המלאים למונדיאל 2022 בכל העולם.
בישראל.
הערוץ הראשון, מתוקף חברותו ב-EBU, קיבל את זכויות השידור של מונדיאל 2018 ו־2022. ב-2017 הערוץ פורק ותאגיד השידור הישראלי החליף אותו, וב-2018 נעשה התאגיד לחבר קבוע ב-EBU. התאגיד שילם עבור שידור שני המונדיאלים 6.3 מיליון אירו. ביוני 2022 העמיד התאגיד למכירה שמונה משחקים בשלב הבתים. בניגוד למונדיאלים הקודמים, הפעם נמכרים רק משחקים שאין באפשרותו של כאן 11 לשדר, מכיוון שמתקיימים במקביל למשחקים אחרים. באוגוסט 2022 פורסם כי רשת 13 וצ'רלטון רכשו ארבעה משחקים כל אחד. ארבעת משחקי אחר הצהריים שישודרו בספורט 1 יועברו גם בכאן דיגיטל.
המשחקים שיוותרו בידי התאגיד ישודרו בערוץ כאן 11 ובערוץ מכאן 33 בשפה הערבית. המשחקים ישודרו באיכות 4K וניתן יהיה לצפות בהם באתר האינטרנט וביישומון של תאגיד השידור. ב-16 ביוני 2022 פורסמו צוותי השידור של המונדיאל: אלון חזן יהיה הפרשן המרכזי באולפן, ואת המשחקים ישדרו נדב יעקבי ואורן אוזן; עמיחי שפיגלר ומוטי איוניר; יהונתן כהן ואסף כהן; ושרון דוידוביץ' ואשרת עיני. ב-23 ביוני נודע כי עמית לוינטל, אורן יוסיפוביץ ודור הופמן הצטרפו לצוות השידור. ב-4 ביולי פורסם כי טל ברמן יגיש את אולפן המונדיאל. ב-5 ביולי הצטרפו לצוות השידור והפרשנות קארין סנדל, קפטנית נבחרת , איתי שכטר ודקל קינן. ב-13 ביולי הצטרף אלי אוחנה לצוות הפרשנים באולפן. באוגוסט פורסם כי המשחקים שנרכשו בידי רשת 13 ישודרו בידי יעקבי, אוזן, שפיגלר ואיווניר.
מחלוקת.
האשמות בעבדות ומקרי מוות.
לפי דיווחים מעיתונים בריטים, קטר העבידה וגרמה למותם של כ-6000 עובדים עובדים זרים בזמן העבודות לבניית אצטדיונים חדשים.
דחיית המונדיאל לחורף.
בשל האקלים החם השורר בקטר, הובעה דאגה לגבי קיום המונדיאל במסגרת הזמן המסורתית שלו, חודשי יוני ויולי. באוקטובר 2013 מינתה פיפ"א וועדה שתפקידה לבחון מועדים חילופיים לטורניר. ב-24 בפברואר 2015 הציעה הוועדה את קיום המונדיאל בחורף, מסוף נובמבר עד סוף דצמבר 2022, על מנת להימנע מהחום הקיצי הקטרי (עלול להגיע ל-40 מעלות צלזיוס בצל). תאריכים נוספים בשנת 2022 נשללו עקב משחקי החורף האולימפיים בפברואר, משחקי החורף הפאראלימפיים במרץ, וחודש הרמדאן באפריל.
הצעה זו שנויה במחלוקת, מכיוון שבכך המונדיאל יפגע בלוחות הזמנים של ליגות מקומיות רבות ברחבי העולם. כמו כן הועלו חששות מהתנגשות עם חג המולד שתגרום להפרעה בקיום הטורניר, ופרשנים רבים הסתייגו מהרעיון של מונדיאל מקוצר בן 28 יום. תיאו צוונציגר, חבר הוועד המנהל של פיפ"א, טען בראיון כי הענקת אירוח מונדיאל 2022 לקטר היא טעות. פרנק לואי, יו"ר התאחדות הכדורגל האוסטרלית, אמר כי אם אכן המונדיאל יעבור לנובמבר ויפגע בלוח הזמנים של ליגת העל האוסטרלית, ההתאחדות תדרוש פיצויים מפיפ"א. ריצ'רד סקודאמור, המנהל הכללי של הפרמייר ליג, אמר כי הליגה תשקול צעדים משפטיים נגד פיפ"א, משום שקיום המונדיאל בחורף יפריע למחזורי המשחקים הפופולריים בחג המולד וראש השנה האזרחית. ב-19 במרץ 2015, אישרה פיפ"א כי המונדיאל ייערך בנובמבר-דצמבר, כאשר הגמר ישוחק ב-18 בדצמבר, היום הלאומי של קטר.
השתתפות רוסיה במונדיאל.
ב-9 בדצמבר 2019, הסוכנות העולמית נגד סמים בספורט (WADA) הטילה על רוסיה השעיה לארבע שנים מכל אירועי הספורט העולמיים, לאחר שהסוכנות הרוסית למניעת סימום בספורט נמצאה אשמה בהסתרה שיטתית של סימום ספורטאים רוסים. למרות זאת, הורשתה להשתתף במוקדמות המונדיאל, מכיוון שהאיסור חל רק על הטורניר הסופי. רוסיה עתרה לבית הדין לבוררות בספורט כנגד החלטתה של WADA, אך ב-17 בדצמבר 2020 הותיר בית המשפט את האיסור על כנו למשך שנתיים, עד 16 בדצמבר 2022, יומיים לפני גמר המונדיאל.
השתתפותה של רוסיה במונדיאל הועמדה בספק נוסף לאחר הפלישה הרוסית לאוקראינה בפברואר 2022. ב-24 בפברואר, שלושת הנבחרות שהוגרלו למסלול הפלייאוף יחד עם רוסיה, , ו, הודיעו כי לא ישחקו בשטח רוסיה. ב-26 בפברואר הודיעו פולין ושוודיה כי לא ישחקו כלל נגד נבחרת רוסיה, ויום לאחר מכן הצטרפה לכך גם צ'כיה.
ב-27 בפברואר הודיעה פיפ"א על סנקציות שיוטלו על השתתפותה של רוסיה בכדורגל העולמי. נאסר עליה לארח תחרויות בינלאומיות, הנבחרת תשחק את כל משחקיה באצטדיון במדינה נייטרלית וללא קהל, והיא לא תורשה להתחרות תחת הדגל הרוסי וההמנון הרוסי. במקום זאת, ובדומה לספורטאים האולימפיים הרוסיים, הנבחרת תשחק תחת דגלה של התאחדות הכדורגל הרוסית (RFU). אך למחרת, ה-28 בפברואר, הודיעה פיפ"א כי היא משעה את רוסיה מהשתתפות בכל הטורנירים שנערכים על ידיה, לרבות מונדיאל 2022.
זכויות להט"ב.
מיד עם זכייתה של קטר באירוח המשחקים, הועלו דאגות לגבי זכויותיהם של חברי קהילת הלהט"ב שישתתפו בטורניר, שכן הומוסקסואליות אינה חוקית בקטר, ועל מוסלמים קיים עונש מוות לפי חוקי השריעה. נשיא פיפ"א דאז, ספ בלאטר, ספג ביקורת לאחר שענה בבדיחות הדעת בנוגע לחששות אלו כי המשתתפים ההומוסקסואליים "צריכים להימנע מפעילות מינית", אמירה עליה הוא התנצל מאוחר יותר והבטיח כי פיפ"א לא תסבול אפליה מכל סוג שהוא. ב-2013, חסן אל-ת'וואדי, הממונה מטעם ממשלת קטאר על ארגון המונדיאל, הבטיח כי כולם יתקבלו בברכה בקטר 2022, אך הזהיר מפני גילויי חיבה פומביים מכיוון שהם "אינם חלק מהתרבות והמסורת שלנו".
בנובמבר 2021, הכדורגלן האוסטרלי ג'וש קבאלו שיצא מהארון כגיי באוקטובר 2021, אמר כי הוא חושש לנסוע לקטר לשחק במונדיאל. בתגובה אמר נאסר אל חאטר, יו"ר הוועדה המארגנת של המונדיאל, כי קטר תקבל את קבאלו בברכה.
בדצמבר 2020, גורמים קטריים רשמיים הצהירו, כי בהתאם למדיניותה של פיפ"א, קטר לא תגביל את הצגתם של סמלים להט"בים (כגון דגל הגאווה) במהלך משחקי המונדיאל. למרות זאת, באפריל 2022, גורם ביטחוני קטרי המעורב בפיקוח על הטורניר, הצהיר כי ישנן תוכניות להחרים דגלי גאווה מהצופים, לכאורה על מנת להגן עליהם מפני עימותים עם צופים הומופובים. Fare network, הארגון למניעת אפליה בכדורגל האירופי, מתח ביקורת קשה על הדיווח, וטענה כי פעולות אנטי-להט"ביות מטעם ממשלת קטר מדאיגות את המשתתפים במונדיאל יותר מאשר פעולות של יחידים. באפריל 2022, הצהיר בראיון מייג'ור גנרל עבדולעזיז עבדולה אל-אנסארי, המפקח על אבטחת המונדיאל מטעם ממשלת קטר, כי זוגות להט"בים יתקבלו בברכה במדינה וייתקלו בחופש להט"בי שדגל הקשת בענן מייצג. במאי 2022 דווח כי בתי מלון בקטר סירבו לקבל הזמנה מזוג חד־מיני.
מגדלת אלקטרונית
בן מקנזי